Това всъщност е двучасова презентация, която изнасям на ученици,
съкратена на три минути.
И всичко започна един ден в самолета, на път за TED,
преди седем години.
На седалката до мен
седеше ученичка, тинейджърка,
която идваше от много бедно семейство.
Тя искаше да направи нещо с живота си,
и ми зададе един прост, кратък въпрос.
Попита ме, "Какво води към успеха?"
И аз се почуствах наистина зле,
защото не можах да й дам добър отговор.
Така че, слезнах от самолета и дойдох на TED.
И си помислих, брей, аз съм на място, пълно с успешни хора!
Защо ли не ги попитам какво им е помогнало на тях да успеят,
и да го предам на децата?
Така че, ето ни сега, седем години, 500 интервюта по-късно,
ще ви кажа, какво наистина води към успех
и прави TED-стърите такива каквито са.
И първото нещо е Страстта.
Фрийман Томас казва, "Страстта ми ме дърпа напред."
TED-стърите го правят от обич, не за пари.
Каръл Колета казва, "Бих платила на някой, за да прави това, което правя."
И интересното е, че
ако го правиш с любов, парите идват един ден.
Работа! Рупърт Мърдок ми каза, "Всичко е усърдна работа.
Нищо не идва лесно. Но на мен ми е забавно."
Забавно ли каза той? Рупърт? Да!
TED-стърите се забавляват работейки. И работят усърдно.
Разбрах, че те не са работохолици. Те са работофили.
Добър! Алекс Гардън казва, "За да бъдеш успешен, трябва да научиш нещо
и да станаш дяволски добър в него."
Няма магия, всичко е практика, практика, практика.
И Фокус. Норман Джуисън ми каза,
"Мисля, че всичко е свързано с това да се фокусираш върху едно нещо"
И да Буташ! Дейвид Гало казва, "Бутайте себе си.
Физически, умствено, трябва да бутате, бутате, бутате."
Трябва да бутате през срама си и липсата на вяра в себе си.
Голди Хоун казва, "Винаги съм имала съмнения в себе си.
Че не съм достатъчно добра, нито достатъчно умна.
Не мислех, че ще успея."
Не винага е лесно да се бутате сами,
и затова са изобретили майките. (Смях)
Франк Гери -- Франк Гери ми каза,
"Майка ми ме буташе напред."
Служете! Шървин Нюланд казва, "Беше привилегия да служа като лекар."
Много деца ми казват, че искат да бъдат милионери.
И първото нещо което им казвам е,
"ОК, не можете да служите на себе си,
така че трябва да вършите нещо ценно за другите.
Защото това е начина хората наистина да забогатеят."
Идеи. ТED-стъра Бил Гейтс казва, "Имах идея -
да създам първата компютърна компания за софтуер."
Бих казал, че това е доста добра идея.
И няма магия за творчество или измислянето на идеи,
всичко се свежда до много прости неща.
И давам много примери.
Настоявайте. Джо Краус казва,
"Настойчивостта е причина номер едно за успех."
Трябва да устоявате след провалите. Трябва да устоявате сред глупостите!
Което разбира се означава "Критика, Отхвърляне, Задници и Напрежение."
(Смях)
Така че, големите -- отговорът на въпроса е прост:
Платете 4,000 долара и елате на TED.
Или ако не успеете, следвайте осемте правила -- и вярвайте ми,
това са големите осем неща, които водят към успеха.
Благодаря ви TED-стъри за всички интервюта!